el ze un manga scrito e dizenjà da’l mistro japoneze Eiichirō Oda, tut’ora in corso de pubregasion. Co’l tèrmene manga, in tuto ‘l mondo, A se intende i fumeti pubregài solche in Japon, siben che sta paroła in łengua japoneze ła gapia el sinjifegà zenèrego de “fumeto”. Pubregà ła prima ‘olta inte’l ano 1997, rento ła revista japoneze , ła ze una de łe pì łonghe tra łe serie manga fin deso pubregàe e, par el dèsemo ano consecudivo, el se conferma inte el 2017 cofà el manga pì vendùo in tuto el Japon . Par de pì sto manga chive inte’l ano 2015 el ze entrà inte’l Guiness de i Primadi par èsar ła serie a fumeti co’l pì grando nùmaro de copie pubregàe: a’l 4 de desenbre 2014 i ga rejistrà 320.866.000 copie . A partir da’l ano 2001 vien pubregada na edision in łengua itałiana da ła caza de edision . A partir da’l 1999 el ze deventà anca un , a dir na serie animada pa’ ła televizion, prodoto da’l studio de animasion japoneze . L’emitente ła ga scumisìa a mandarlo in onda su i só canałi a partir da’l ano 2001. Par de pì ła Toei Animation ła ga produzesto 11 spesiałi tełevizivi, 13 film pa’l sìnema, do cortometraji 3D, un ONA e un OAV . Asè zviłupà e fiorente ze el marcà łigà a i zogàtułi, a i videozughi e a tuti i prodoti che a coełi A ghe vien petà chel nome. Ła storia de ła scumisia co sta fraze pronunsiada da’l "Re de i Pirati" Gol D. Roger un fià vanti de èsar justisìa da ła Marina inte’l patìboło de ezecusion: in cheła ocazion Roger el conferma l’ezistensa de’l tezoro ciamà purpio e, dizendo cusì, el scaena ła cusidita "Era de ła Piratarìa". Siben che ła storia de’l manga ła ciapa rento arcuanti parsonaji e situasion A se pol dir che’l protagonista asołuto de l’òpara el ze un tozatel de njanca vinti ani che’l se ciama Monkey D. Luffy. Ła narasion ła scumisia co łu che’l ciapa el mar pa’ ła prima ‘olta in serca de’l mìtego tezoro . A partir da i primi capìtułi Luffy el scumisia a catar vari conpanji de aventura, tuti cuanti co na abiłità partegołare, e che i ndarà a costituir ła Ciurma de’l Capel de Paja , ciamà cusì purpio in onor de’l capel de paja che Luffy el ga indoso sin da’l primo epizodio. Daspò de vinti ani de pubregasion regołare njancura no se sa mìa che cosa che’l sipia el tezoro , siben che ła só ezistensa ła ze stà confarmada da Gol D. Roger e anca da n’altro strainportante pirata ciamà Barbabianca. Roger el ze stà ciamà “Re de i Pirati” parché, co ła só ciurma, el ze stà el primo a concuistar tuta ła Łinea Granda. A'l ponto de ła narasion che’l coresponde a’l vołume n°82 A savemo che Luffy e i primi menbri de ła ciurma i ze partii da’l Mar Orientałe, i ze entrài inte ła Łinea Granda, i ga traversà tuta la prima parte anca dita el Paradizo ciapando rento man man altri menbri, fin che i ze stài sconfiti inte un scontro contra de ła Marina na ‘olta che i jera rivài a’l confin con ła Łinea Rosa, pronti par pasar inte’l Mondo Novo. A sèito de ciò i ze stài sparpanjài in jiro pa’l mondo par du ani, par poderse cusì arlenar e mejorar. Daspò de el salto de du ani, e de i avenimenti de ła Bataja Granda de Marineford, i Mugiwara i se ga catà tuti insenbre pa retornar a navegar inte el Mondo Novo. Chive i ga vuo ocazion de scontrarse co’l pirata Don Quijote Do Flamingo (ex de i Sete Corsari e i ze drio pa' intrigarse co un de i Cuatro Inperadori. L’autor Oda el ga declarà che, rivài a sto ponto, l'òpara ła ze sirca a’l 70% de ła narasion . Donca A ghe vorà ancura de i ani vanti de rivar a ła fin de ła storia.